สวัสดีค่ะ วิวจากแชนเนล Point of View ค่ะ
กลับมาพบกันอีกครั้งนะคะในทุกวันพุธที่วิวจะนำเอา
บทเสภาเรื่อง ขุนช้าง ขุนแผน เล่มนี้มาเล่าให้ทุกคนฟังค่ะ
ซึ่งบอกเลยนะคะว่าตอนนี้เป็นตอนที่สนุกมาก ๆ ค่ะ
แล้วรู้ไหมคะว่าสนุกขนาดไหน
ตอนนี้เนี่ยนะคะสนุกถึงขนาดที่ว่า
มันปรากฏอยู่ในหนังสือเล่มนึงค่ะ
นั่นก็คือหนังสือ วรรณคดีไทยไดเจสต์ นั่นเองนะคะ
สำหรับใครที่ไม่รู้ หนังสือเล่มนี้วิวเขียนเองนะคะ
ดังนั้นสามารถไปซื้อหากันได้ตามร้านหนังสือชั้นนำทั่วไป
หรือว่าทางเว็บไซต์ godaypoets ที่ลงไว้ให้ด้านล่างเลยค่ะ
จบการขายของอย่างรวดเร็วนะคะ
แต่ตอนนี้เป็นตอนที่สนุกจริง ๆ ค่ะทุกคน
เพราะเป็นตอนที่พลายแก้วของเราเนี่ยนะคะ
จะกลับมาเจอกับความจริงที่บ้านค่ะว่า
หลังจากที่ตัวเองไปรบทัพจับศึกเนี่ย
เกิดดราม่าอะไรที่บ้านนะคะ
ดังนั้นเราไม่ต้องเวิ่นเว้อไปไหนไกลค่ะ
เรารีบไปฟังเรื่องนี้กันเลยดีกว่า
ถ้าพร้อมจะฟังเรื่องราวที่ทั้งสนุกแล้วก็ได้สาระกันแล้วก็
ไปฟังกันเลยค่ะ
ความเดิมจากตอนที่แล้วค่ะ
จำกันได้ใช่ไหม พลายแก้วเนี่ยไปรบที่เชียงทอง
และไปได้เมียมาคนนึงค่ะ นั่นก็คือนางลาวทอง
จากหมู่บ้านจอมทองนั่นเอง
ทำไมทองเต็มไปหมดเลยนะคะ
อย่างไรก็ตาม ช่างมันค่ะ
ส่วนที่บ้านเนี่ยนะคะ มีปัญหาคือนางพิมพิลาไลยเนี่ย
ป่วยหนักค่ะ จนกระทั่งโดนเปลี่ยนชื่อเป็นนางวันทอง
และก็เกิดมีดราม่าต่าง ๆ
ขุนช้างไปหลอกแม่ของนางวันทองว่า
ตอนนี้พลายแก้วตายแล้วนะคะ
แม่ของนางวันทอง ด้วยความโลภผสมกับความกลัวค่ะ
ก็เลยยกให้นางวันทองเนี่ยแต่งงานกับขุนช้างใหม่นะคะ
และนางวันทองค่ะก็พยายามยื้อยุดฉุดกระชาก
ประคองตัวนะคะ ไม่เข้าหอกับขุนช้าง
จนกระทั่งเวลาผ่านไประยะเวลานึงค่ะ
และแล้วนะคะในที่สุดเรื่องราวก็ดำเนินต่อไปค่ะ
เมื่อพลายแก้วของเราเนี่ย ได้รับคำสั่งให้ยกทัพนะคะ
กลับกรุงศรีอยุธยาได้ในที่สุดค่ะ
พลายแก้วก็ค่อย ๆ ยกทัพนะคะ
กลับกรุงศรีอยุธยามาเรื่อย ๆ
โดยประคองนางลาวทองอยู่บนตักมาตลอดเวลา
เพราะว่านางลาวทองระหว่างทางก็มีความแบบ
คิดถึงพ่อ คิดถึงแม่ นู่นนี่นั่น
พลายแก้วก็เลยประคองมาตลอดทางนะคะ ก็ขึ้นช้างมา
จนกระทั่งมาถึงกรุงศรีอยุธยาค่ะ
พลายแก้วก็เข้าไปรายงานนะคะ
กับพระพันวษาว่าไปทำศึกมาเป็นอย่างนั้นอย่างนี้
พระพันวษาก็บอกว่า
เฮ้ย ไหนไอ้เชียงทองอยู่ที่ไหน ไปเรียกมันมาซิ
มันกล้าดียังไงทรยศเรา ไปเข้ากับเชียงใหม่นะคะ
ซึ่งเจ้าเมืองเชียงทองมาก็พยายามจะพูดค่ะ ประมาณว่า
ข้าผิดไปแล้ว ข้าทำไปเพราะว่าสู้ไม่ได้ อะไรต่าง ๆ
แก้ตัวไปมานะคะ
ฝั่งพระพันวษาค่ะ ก็เลยถามพลายแก้วนะคะว่า
อ่ะ พลายแก้ว ไปรบมาเห็นว่ายังไงค่ะ
พลายแก้วนะคะก็เลยบอกพระพันวษาไปค่ะ บอกว่า
เอาจริง ๆ กระหม่อมเห็นว่า
เจ้าเมืองเชียงทองเนี่ยไม่ได้ผิดขนาดนั้น
ถึงจะมีผิดไปบ้าง
แต่ว่าก็ชดเชยไปแล้วเพราะว่า
ตอนที่เมืองเชียงทองออกมาช่วยพวกเรารบเนี่ย
ก็ดูช่วยรบด้วยน้ำใสใจจริง
ดูไม่ได้โกหกอะไรต่าง ๆ
ดังนั้นก็ไม่น่ามีความผิดอะไรหรอกมั้ง นะคะ
สุดท้ายพระพันวษาค่ะ ก็เลยเชื่อพลายแก้วนะคะ
แล้วก็บอกว่า โอเค งั้นเราจะปูนบำเหน็จให้ทุกคนนะ
ที่ไปทำศึกมา
อ่ะ ๆ ๆ ไหน ไหน พลายแก้ว เก่งมาก
เราขอตั้งให้เจ้าเนี่ยนะเป็นข้าราชการตำแหน่ง
ขุนแผน
ในที่สุดนะคะ ขุนแผนของเราก็ได้ชื่อขุนแผนแล้ว
คล่องปากกว่าเยอะเลยนะ
ให้เจ้าได้เป็นขุนแผนนะ
คอยดูแลหน้าด่านต่างจังหวัดอยู่
มีไพร่ในสังกัด 500 คน
เรียกได้ว่าเยอะมากเลยทีเดียวนะคะ
พอหลังจากที่ปูนบำเหน็จอะไรเรียบร้อยแล้วค่ะ
ขุนแผนของเราเนี่ยก็ตัดสินใจ
รีบเดินทางกลับบ้านนะคะ
เพราะว่าคิดถึงนางพิมของฉันแล้ว
โอ้ นางพิมของฉัน ป่านนี้จะนั่งรอฉันเป็นยังไง
จะร้องห่มร้องไห้ยังไงบ้างนะคะ
ขุนแผนก็รีบเดินทางเข้ามาที่เมืองสุพรรณบุรีค่ะ
โดยถามว่ามายังไง รอบนี้ไม่ได้มาช้างนะคะ
รอบนี้นั่งเรือมาค่ะ
ปรากฏว่าพอขุนแผนเนี่ยนะคะ นั่งเรือมาถึงสุพรรณบุรีค่ะ
ก็เอาเรือเนี่ย จอดเทียบท่าที่บ้านนะคะ
ตอนนั้นเองเป็นตอนที่นางสายทองเนี่ยอยู่ที่ท่าน้ำพอดี
นางสายทองก็แบบอุ๊ต้ะ
อุ๊ต้ะ พลายแก้วกลับมาแล้ว พ่อพลายยังไม่ตายจริง ๆ ด้วย
สายทองนะคะก็เลยรีบไปเรียกนางวันทองค่ะ
นางวันทองเห็นเรือมาก็แบบ
โอ๊ยตายแล้ว ผัวยังไม่ตายจริงด้วย ดีใจจังเลย
ไหนเขาบอกว่าผัวตายแล้ว
ก็วิ่งร้องไห้จากในบ้านนะคะ ไปที่เรือของขุนแผนค่ะ
ขุนแผนก็มาดูหน้านางพิมแล้วก็แบบ
โอ้ นางพิมของพี่เป็นอะไร
ทำไมดูหน้าตาโทรมขนาดนี้ ผอมไปเยอะเลย
เกิดอะไรขึ้น เล่าให้พี่ฟังซิ
ฝั่งนางวันทองนะคะก็เลยเล่าเรื่องราวทั้งหมด
ให้ขุนแผนฟังค่ะ ประมาณว่า
เนี่ยนะ น้องป่วยหนัก เปลี่ยนชื่อเป็นวันทองแล้วนะพี่
ไม่ได้ชื่อพิมแล้ว
ที่สำคัญนะ ไอ้ขุนช้างเนี่ย
มันมาบอกแม่น้องว่าพี่อ่ะตายแล้ว
แม่น้องด้วยความโลภนะ บอกเท่าไหร่ก็ไม่ฟัง
ก็เลยยกน้องให้ไอ้ขุนช้างเนี่ย
น้องนี่ก็แบบไม่รู้จะทำยังไงก็เลยยื้อยุดฉุดกระชาก
ไม่ยอมเข้าหออยู่มาเจ็ดแปดวันแล้วเนี่ยพี่
ดูสิ แม่เฆี่ยนลายหมดเลย เปิดให้ดูนิดนึงนะคะ
ปรากฏขุนแผนได้ยินแบบนั้น
โกรธมากค่ะ เรียกได้ว่าโกรธปรี๊ดเลยประมาณว่า
ใคร ใครกล้าดียังไงมายกเมียฉันให้คนอื่น
โอ้โห ไอ้ช้าง ไอ้เลว ไอ้เพื่อนชั่วนะคะ
ขุนแผนก็โกรธเป็นฟืนเป็นไฟค่ะ
ก็ตะโกนสั่งเลยประมาณว่า
เฮ้ย ไอ้พวกไพร่ 500 คนที่เป็นลูกน้องฉัน
เราไปล้อมบ้านไอ้ขุนช้างกัน เราจะไปฆ่ามันเดี๋ยวนี้เลยนะคะ
ขณะที่ขุนแผนกำลังโวยวาย ๆ
แล้ววันทองก็กำลังดีใจแบบ ในที่สุดผัวก็มาช่วยฉันแล้ว
ฆ่ามันเลย ฆ่าไอ้ช้างเลย ฉันโกรธ
นางลาวทองค่ะ อยู่ในม่าน
คือนั่งอยู่ในเรือแล้วก็นั่งอยู่หลังม่าน
ได้ยินอย่างนั้น ตกใจค่ะ ก็เลยเปิดม่านออกมานะคะ ฟึ่บ
แล้วก็ไปกอดขาขุนแผนประมาณว่า
เดี๋ยวค่ะ คุณพี่ ใจเย็น ๆ ก่อนนะคะ
บ้านเมืองมีขื่อมีแป อย่าเพิ่งทำอะไรเลย
มีอะไรก็ไปฟ้องกันตามกฎหมายดีไหม
ตอนนี้เราฟังความข้างเดียวจากเขานะ
เรายังไม่ได้ฟังฝั่งขุนช้างเลย
เรื่องราวมันอาจจะไม่ได้เป็นแบบนี้ก็ได้
มันจะไปมีที่ไหนเรื่องราวแบบนี้ที่แบบ
มีผัวอยู่แล้วแล้วก็ไปยกให้ผัวใหม่โดยที่เจ้าตัวไม่เต็มใจ
ป่านนี้เขาเข้าหอกันไปถึงไหนแล้วค่ะคุณพี่
ปรากฏว่า
ขุนแผนนี่ยังไม่ทันตอบอะไรนะคะ
วันทองปรี๊ดก่อนค่ะ วันทองแบบ
เดี๋ยว อีนี่ใคร อยู่ดี ๆ ก็มายุ่ง
คือผัวฉันกำลังจะไปแก้แค้นให้ฉัน
แกเป็นใคร แกมายุ่งอะไรด้วย เมียน้อยเหรอ
หา นี่อะไรคุณพี่ คุณพี่มีเมียน้อยเหรอคะ
แล้วก็มีการโวยวายขึ้นประมาณว่าแบบ
แก แกเป็นใครมาจากไหนฮะ
มายุ่งอะไรกับเรื่องของฉัน
แกรู้ได้ยังไงว่าฉันเนี่ยไม่ได้ครองตัวอยู่รอผัว
ฉันเป็นผู้หญิงดี ๆ ฉันครองตัวอยู่รอผัวนะ
ก็ปรี๊ดขึ้นมานะคะ
ปรากฏว่าขุนแผนค่ะก็พยายามจะห้ามทัพประมาณว่า
เดี๋ยวก่อนวันทอง ใจเย็น ๆ นะจ๊ะ
อันนี้ เอ่อ เมียพี่อีกคนนึงเอง ชื่อว่าลาวทองนะ
ได้มาจากบ้านจอมทอง
อ่ะ ลาวทองไหว้พี่เขานะ จะได้อยู่ด้วยกันเป็นพี่เป็นน้อง
อยู่อย่างสงบ
ซึ่งสมัยก่อนเอาจริง ๆ การมีเมียน้อยมันก็เป็นเรื่อง
ค่อนข้างจะปกติในสมัยนั้น นึกออกป้ะ
ดังนั้นถ้าเมียหลวงกับเมียน้อยเขาสมัครสมานสามัคคีกัน
เขาก็สามารถอยู่ในบ้านเดียวกันได้ ถูกต้องไหมคะ
แต่ปรากฏว่าวันทองค่ะ ณ ตอนนั้นเนี่ย
ไม่พร้อมจะรับเมียน้อยอะไรทั้งสิ้น คือ
ถ้าพามาแนะนำในเวลาปกติ วันทองอาจจะโอเคไง
แต่ตอนนี้คือ ฉันรอผัวมาตั้งนาน
ผัวแต่งงานกันคืนสองคืนแล้วก็ต้องไปทัพ
ตัวเองก็กำลังมีปัญหาชีวิต
ไอ้นี่ก็มาขัดอีก ไม่ให้ผัวแก้แค้นให้
วันทองโกรธค่ะ วันทองแบบอี้
ไม่ต้องมาไหว้ฉัน ฉันไม่อยากนับแกเป็นพี่เป็นน้องด้วย
โว้ย อีลาว
ไปด่าเขาลาวอีกนะคะ
คือก็ต้องบอกว่ามันมาจากเมืองเหนือนะ
สมัยก่อน เมืองเหนือเท่ากับลาวนะคะ
ก็ด่า ๆ ๆ ประมาณว่าแบบ
อย่ามายุ่งกับฉัน อีเมียน้อย
ฉันคุยกับผัวของฉันอยู่
ฝั่งลาวทองค่ะ โดนด่าเข้าไป
โดนด่าขุดรากเหง้าโคตรตระกูลอะไรขึ้นมาเพราะว่า
วันทองเนี่ยถึงขนาดไปพาดพิงด้วยนะประมาณว่า
หน็อยแก สาระแนตามผัวฉันลงมาได้ยังไงฮะ
นี่เกาะแข้งเกาะขาผัวฉันตามมาใช่ไหมเนี่ย อะไรอย่างนี้
ฝั่งลาวทองก็รู้สึกว่า
เอ๊อะ ไม่ได้การละ ฉันก็โดนด่าหนักเกินไป
ก็เลยกัดกลับค่ะประมาณว่า
เอ่อ ฉันก็พูดไปอย่างนั้น
ก็อยากให้ผัวใจเย็นลง
ก็จะได้ไม่ผิดกฎหมายอะไรไง
แต่ก็ขอโทษแล้วกันนะ
ที่ตามมาก็ไม่ได้รู้ว่าผัวมีเมียอยู่แล้ว
ถ้ารู้เนี่ยก็คงทำตัวเป็นเมียน้อย
แล้วก็เอาเครื่องบรรณาการลงมาให้จากเมืองเหนือ
ไม่ว่าจะเป็นข้าวของเงินทอง ไม้กฤษณา
งาช้าที่เป็นของส่งออกภาคเหนือก็คงเอามาให้
มาฝากเนื้อฝากตัวแหละ
แต่ตอนนี้ฉันไม่รู้ว่ามีเมียอยู่แล้ว ฉันก็เลยมามือเปล่า
อ่ะ ฉันไหว้แล้วกันนะจ๊ะ สวัสดีจ้ะ ประมาณนี้
ส่วนวันทองเนี่ยกำลังปรี๊ดนะคะ
กำลังแบบอี๋ เมียน้อย อย่ามายุ่งกับผัวฉัน
ก็ด่ากลับประมาณว่า
ฉันไม่ต้องการ จะเอามาทำไม ข้าวของเงินทองงาชงงาช้าง
บ้านฉันมีช้างเป็นตัว บ้านฉันรวย เข้าใจไหม
รู้ไหมว่ารวย รวย
จำได้ใช่ไหมคะว่าบ้านวันทองรวย
รวยขนาดที่เปย์ขุนแผนให้ขุนแผนมาขอตัวเองอ่ะ ประมาณนั้น
ซึ่งลาวทองตอนนี้เริ่มไม่โอเคและ
ลาวทองก็เลยแซะกลับค่ะประมาณว่า
อ๋อ บ้านมีช้างเยอะเหรอ
อื้ม ก็พอรู้อยู่ว่าชอบช้าง
โดนช้างมันแทงมากี่รอบแล้วล่ะ
อ่าว อันนี้มีอยู่ในบทละครจริง ๆ นะคะ
ก็มีการแซะกลับอย่างนี้
ปรากฏว่าพอแซะคำนี้ปุ๊บค่ะ วันทองระเบิดบึ้มเลย
วันทองแบบ แก
แกกล้ามาว่าฉันเรื่องนี้ได้ยังไง
แกไม่รู้หรอกว่าฉันเนี่ย
อยู่อย่างยากลำบากขนาดไหนในการประคองตัว
หน็อยแน่ะ นังเมียน้อย ขอตบซักทีเหอะ นะคะ
ก็มีชอตพยายามจะตบลาวทองค่ะ
แต่วันทองเนี่ยเป็นผู้ดี เขาไม่ตบคนเดียว
ถ้าใครไปดูเรื่องไกรทอง
จะเห็นว่าผู้ดีเขาไม่ตบคนเดียวนะคะ เขาไม่ตบเอง
ดังนั้นค่ะ วันทองก็ตะโกนขึ้นมาแบบ
พี่สายทองอยู่ไหน อีมงอีมุ้ยลงมาในเรือให้หมด
มาช่วยกันตบอีเมียน้อยนี่เดี๋ยวนี้เลยนะคะ
พวกนั้นก็แห่กันลงมาค่ะ ก็พยายามจะห้ามอะไรต่าง ๆ
แต่วันทองตอนนั้นน่ะ ห้ามไม่ฟังแล้ว
ก็พยายามจะตบลาวทองนะคะ
แต่ลาวทองฉลาดกว่าค่ะ ลาวทองเนี่ย
ไปหลบหลังขุนแผน
ซึ่งวันทองก็ไม่หยุด วันทองก็ตามไปตบ ๆ ๆ ๆ ๆ
ตบไปตบมาไม่โดนลาวทองหรอกค่ะ โดนขุนแผนเข้า
ทีนี้ขุนแผนก็พยายามจะแบบกั้นกลางประมาณว่า
วันทอง หยุดก่อน อย่าตบกัน
อย่าตบกันทุกคน หยุดก่อน คุยกันดี ๆ
แต่วันทองไม่ฟังแล้วนะคะ วันทองก็ตบ ๆ ๆ ๆ ๆ
จนกระทั่งไปโดนขุนแผนเข้าค่ะ ขุนแผนก็เลยโกรธประมาณว่า
นี่เดี๋ยว หยุดนะวันทอง
เดี๋ยวนี้แม้แต่ผัวก็ไม่ฟังแล้วเหรอ
กล้าดียังไงมาตบวุ่นวายอืดอึงอะไรกันตอนนี้ คุยกันดี ๆ สิ
ซึ่งวันทองเนี่ยตอนนี้กำลังงอน
นึกสภาพคนที่แบบว่ารอผัวนานมาก ๆ
กลับมาผัวพาเมียน้อยมาด้วย
แล้วก็ไม่ฟังตัวเอง ปกป้องเมียน้อยอีก
วันทองก็เลยงอนประมาณว่าแบบ
ฮึ พี่รักมันมากกว่าฉันใช่ไหม
ประมาณว่าตั้งใจสะบัดให้ตามอ่ะ
เคยเห็นไหม พวกงอนแฟนแล้วให้แฟนง้อประมาณนั้นเลยนะคะ
วันทองก็เลยสะบัดก้นขึ้นไปที่ท่าน้ำค่ะ
แล้วก็เอาน้ำราดท่าน้ำประมาณว่าแบบ
อื้อ งั้นเราขาดกันแค่นี้ ฟึ่บ
กะว่าขุนแผนจะตามมาแบบ วันทอง กลับมาดีกันเถอะนะ ง้อ ๆ
เดี๋ยวพี่จะเอาเมียน้อยไปเก็บ อะไรอย่างนี้ใช่ป้ะ
แต่ปรากฏว่าขุนแผนกำลังโกรธ
ขุนแผนก็แบบ นี่มันเป็นแบบที่ฉันคิดจริง ๆ ใช่ไหม
ที่แกมาตัดขาดฉันเนี่ย นี่คือแกล้งมาโวยวายใช่ไหม
แต่ว่าเอาจริง ๆ ก็ไม่ได้ต้องการให้ฉันไปทำอะไรไอ้ช้างใช่ไหม
แกรักกับไอ้ช้างใช่ไหม
ระหว่างที่ฉันไม่อยู่น่ะ เป็นเมียมันไปแล้วใช่ไหม
ดังนั้นเราขาดกันตรงนี้ ปึง
ว่าแล้วนะคะ ขุนแผนก็เก็บข้าวเก็บของค่ะ
แล้วก็สั่งออกเรือกลับกาญจนบุรีไปเลย
ทิ้งให้วันทองแบบ อ้าว อ้าว อ้าวเฮ้ย อย่าทิ้งกันไว้ตรงนี้สิ
ทำไมอ่ะ ทำไมทิ้งกันไว้ตรงนี้อ่ะ นะคะ
ฝั่งขุนแผนกลับกาญจนบุรีไปค่ะ
ก็ไปหาแม่ตัวเอง หรือว่านางทองประศรีนั่นเอง
ซึ่งนางทองประศรีเนี่ยพอเจอขุนแผนก็แบบ
โอ๋ ลูก กลับมาแล้วเหรอจ๊ะ ไปรบมาเป็นยังไงบ้าง
ขุนแผนก็เล่าเรื่องวันทองให้ฟังค่ะ นางทองประศรีก็บอกว่า
ก็แม่บอกแล้ว อีวันทองมันก็เป็นอย่างนี้แหละ
แม่บอกว่าอย่าไปเอามันเป็นเมียตั้งแต่ต้น
วันนั้นนะ แม่ก็ไปโวยวายมา
ตอนนี้ตัดขาดแล้วจ้า
ดังนั้นนะคะ ฝั่งขุนแผน ทองประศรี
อะไรบ้านที่กาญจนบุรีก็เลยเหมือนกับว่า
ตัดขาดจากวันทองซะอย่างนั้น ประมาณว่าลืมไปแล้ว
อ่ะ งั้นก็เราไม่มีเมียชื่อวันทองแล้วกัน
ซึ่งจำกันได้ใช่ไหมว่านางทองประศรีก็ไม่ชอบวันทองอยู่แล้ว
นางทองประศรีก็ไม่ได้อยากได้วันทองเป็นลูกสะใภ้อยู่แล้ว
ดังนั้นพอมีนางลาวทองที่แบบ
เรียบร้งเรียบร้อย สงบปากสงบคำไป
ทองประศรีก็เลิฟ ๆ ก็ใช้ชีวิตอยู่ด้วยกัน
อย่างมีความสุขต่อมาค่ะ
ตัดภาพมาที่วันทอง วันทองนี่หลังจากที่กลับขึ้นห้องไปนี่แบบ
ทำอะไรไม่ถูกอ่ะ ช็อก ช็อกประมาณว่า
อ้าว อุตส่าห์ผัวกลับมา นึกว่าผัวจะช่วย
แล้วทำไมไปแล้วอ่ะ แล้วเมียน้อย
แล้วเอ้า แล้วฉันจะใช้ชีวิตอยู่ยังไงนะคะ
สุดท้ายวันทองค่ะ ทำอะไรไม่ถูกก็เลยตัดสินใจ
ผูกคอตายนะคะ
ซึ่งตอนที่ผูกคอตายเนี่ยต้องบอกว่าเป็นตอนที่
ขุนแผนเนี่ยกำลังจะออกเรือไป ยังไม่ได้ออกเรือขนาดนั้น
วันทองเนี่ยผูกคอตายอยู่ ปรากฏว่าสายทองเนี่ย
ไปเจอแล้วก็ไปตัดเอาวันทองลงมานะคะ
ก็พยายามจะปั๊มวันทองขึ้นมาแหละ
ก็ตะโกนบอกแม่ ตะโกนบอกทุกคน
ตะโกนบอกขุนแผนด้วยว่าวันทองฆ่าตัวตาย
แต่ว่าขุนแผนเนี่ยไม่เชื่อ ขุนแผนบอกว่า
สำออย แกล้งทำใช่ไหม ไปอยู่กับอีช้างไป
แล้วก็สะบัดก้นกลับกาญจนบุรีไปค่ะ
วันทองก็เลยช็อกทำอะไรไม่ถูก
แล้วก็ต้องอยู่ที่บ้านต่อไปนะคะ
จนกระทั่งในที่สุดค่ะ ผ่านไป 15 วัน
หลังงานแต่งงานของวันทองกับขุนช้าง
ขุนช้างก็รู้สึกทนไม่ได้ละประมาณว่า
นี่แต่งงานไป 15 วันแล้วจ้า ยังไม่ได้เจอหน้าเมียเลยจ้า
ทำยังไงดีนะคะ
ก็เลยไปบอกนางศรีประจันค่ะ
ซึ่งนางศรีประจันก็พยายามไปเฆี่ยนตีวันทองอะไรต่าง ๆ
แล้วก็ฉุดกระชากลากถูวันทองให้ไปเข้าหอกับขุนช้างค่ะ
ต้องบอกว่าซีนนี้เป็นซีนที่ดราม่ามาก ๆ
แล้วก็จะเห็นความชั่วร้ายของขุนช้างมาก ๆ เพราะ
ขุนช้างเนี่ยไม่สนใจเลยว่าวันทองจะเป็นอะไร
ก็พยายามฉุดกระชากลากถู
รวมไปถึงนางศรีประจันเนี่ยนะคะ
ก็พยายามฉุดกระชากลากถูลูกตัวเอง
จนแบบว่าสบงสไบขาดหลุดออกจากตัวเลยนะคะ
แล้วก็ยัดเข้าไปในห้องขุนช้างค่ะ
วันทองนี่ก็ไม่ยอมนะคะ
ยังพยายามจะวิ่งหนีออกมา พยายามต่อสู้ ดิ้น ถีบ อะไรต่าง ๆ
ขุนช้างนี่ก็ช่วยกับนางศรีประจันเนี่ย
ช่วยกันจับวันทองไว้นะคะ
ถึงขั้นว่าขุนช้างพยายามจะกดวันทองลงกับพื้น
แต่ว่ากดผิดตัว ไปกดแม่ยาย ก็กดมาแล้วเหมือนกันนะ
แต่ว่าก็มีการต่อสู้อะไรกันต่าง ๆ
สุดท้ายค่ะ วันทองเนี่ย
ไปพลาดจริง ๆ ตอนที่ไปดิ้นในมุ้งค่ะ แล้วก็ดิ้น ๆ ๆ
จนมุ้งเนี่ยมันพันตัว พัน ๆ เหมือนรัดเอาไว้ โดนมัดซะอย่างนั้น
ขุนช้างก็เลยได้โอกาสนะคะ
และวันทองก็เลยจำเป็นจะต้อง
อยู่เป็นเมียขุนช้างตั้งแต่นั้นมาค่ะ
เรียกได้ว่าเป็นชีวิตที่น่าสงสารมาก ๆ
แต่วันนี้เรื่องราวของเราก็
น่าจะจบลงที่ตรงนี้แหละ
เดี๋ยวเราไปรอดูกันที่สัปดาห์หน้าดีกว่าค่ะว่า
แล้ววันทองจะใช้ชีวิตต่อไปยังไง
แล้วขุนแผนจะคิดถึงวันทองไหม
เรื่องราวจะไปมั่วซั่วพัวพัน วุ่นวายกันตอนไหนค่ะ
แต่สำหรับวันนี้นะคะ ถ้าใครชื่นชอบคลิปนี้อย่าลืม
กดไลก์เป็นกำลังใจให้วิวแล้วก็
กดแชร์เพื่อชวนเพื่อน ๆ มาดูด้วยกันค่ะ
แล้วพบกันใหม่โอกาสหน้านะคะ
บ๊ายบาย
สวัสดีค่ะ
บอกเลยนะคะสำหรับวิว
ตัวละครวันทองเนี่ยเป็นตัวละครที่น่าสงสารมาก เพราะว่า
คือไม่ได้เลือกอะไรกับชีวิตตัวเองเลย
แล้วก็ดูเหมือนไม่มีใครที่เข้าข้างวันทองเลย
แม่ตัวเองก็ไม่เข้าข้าง
แม่ผัวก็ไม่เอา
ผัวตัวเองก็ดันไปมีเมียน้อย
เมียน้อยก็ตั้งคำถามอีก
เรียกได้ว่าวุ่นวายมาก
น่าสงสารจริง ๆ ค่ะ
เอาเป็นว่าเดี๋ยวเรารอฟังเรื่องวันทองกันต่อไปแล้วกัน
แล้วเดี๋ยวมาดูกันว่าเราจะยังทนเรียกวันทองว่า
"วันทองสองใจ" ได้อีกรึเปล่าค่ะ
วันนี้ลาไปก่อนแล้วกันนะคะทุกคน
บ๊ายบาย
สวัสดีค่ะ